15. ΝΟΜΟΘΕΤ. ΔΙΑΤΑΓΜΑ υπ’ αριθ. 1109 της 3 Φεβρ./5 Μαρτ. 1942 Περί τροποποιήσεως και συμπληρώσεως διατάξεών τινων του Νόμου 4328, «περί συστάσεως Γενικού Χημείου του Κράτους». Άρθρ.1.-1.Συνιστάται παρά τω Γενικώ Χημείω του Κράτους Συμβούλιον υπό την επωνυμίαν «Υπηρεσιακον Συμβούλιον του Γενικού Χημείου του Κράτους», αποτελούμενον: α)Εκ του Γενικού Διευθυντού του Γενικού Χημείου του Κράτους ως Προέδρου. β)Εκ του Νομικού Συμβούλου ή του αναπληρωτού του, του αποτελούντος μέλος του ανωτάτου Χημικού Συμβουλίου. γ)Εκ δύο καθηγητών, ενός του Εθνικού Πανεπιστημίου και ετέρου του Εθνικού Μετσοβίου Πολυτεχνείου, μελών του Ανωτάτου Χημικού Συμβουλίου, οριζομένων, ως και των αναπληρωτών του, δι’ αποφάσεως του Υπουργού των Οικονομικών μετά γνώμην του Ανωτάτου Χημικού Συμβουλίου. Σελ. 242(β) 247-016 «δ)Εκ των Διευθυντών των Α΄ , Β΄ και Γ΄ Διευθύνσεων Εργαστηρίων, του Διευθυντού της Φοροτεχνικής Διευθύνσεως, του Διευθυντού της Διευθύνσεως Φορολογίας Οιν/τος και του Διευθυντού της Διευθύνσεως Μελετών και Ερευνών». Το εδάφ. δ΄ αντικατεστάθη ως άνω δια του άρθρ.7 Α.Ν. 1821/1951. ε)Εξ ενός Χημικού Επιθεωρητού του Γενικού Χημείου του Κράτους οριζομένου, ως και του αναπληρωτού του, δι’ αποφάσεως του Υπουργού των Οικονομικών κατόπιν προτάσεως του Γενικού Διευθυντού του Γενικού Χημείου του Κράτους. Ο Χημικός Επιθεωρητής δύναται εν προκειμένω ν’ αναπληρωθή και δια Χημικού Α΄ τάξεως. 2.Τον Γενικόν Διευθυντήν ελλείποντα, απόντα ή κωλυόμενον αναπληροί ο νόμιμος αυτού αναπληρωτής. Αναπληρωταί των Διευθυντών του Γενικού Χημείου του Κράτους, ορίζονται δι’ αποφάσεως του Υπουργού των Οικονομικών, κατόπιν προτάσεως του Γενικού Διευθυντού του Γενικού Χημείου του Κράτους, Χημικοί Επιθεωρηταί. 3.Χρέη Εισηγητού παρά τω Συμβουλίω εκτελεί ο Χημικός Επιθεωρητής. 4.Χρέη Γραμματέως του Συμβουλίου, εκτελεί εις των υπαλλήλων της Κεντρικής Υπηρεσίας του Γενικού Χημείου του Κράτους, οριζόμενος υπό του Γενικού Διευθυντού. 5.«Το Συμβούλιον Συνεδριάζει εν τω καταστήματι του Γενικού Χημείου του Κράτους και ευρίσκεται εν απαρτία παρόντων έξ (6) τουλάχιστον εκ των μελών αυτού». Η παρ.5 αντικατεστάθη ως άνω δια του άρθρ. 7 Α.Ν. 1821/1951. 6.Το Συμβούλιον αποφαίνεται κατά πλειοψηφίαν δια φανεράς ψηφοφορίας, εν ισοψηφία νικά ο ψήφος του Προέδρου. 7.Εις τα Μέλη του Συμβουλίου παρέχεται αποζημίωσις δραχμών τετρακοσίων (400), εις δε τον Γραμματέα αυτού δραχμών τριακοσίων (300) κατά συνεδρίασιν. 5.Ζ.α.14-15 Γενικό Χημείο του Κράτους Άρθρ.2.-1.Το Υπηρεσιακόν Συμβούλιον του Γενικού Χημείου του Κράτους έχει αρμοδιότητα αποφασίζον ή γνωμοδοτούν επί πάσης κατά τας κειμένας διατάξεις περιπτώσεως αφορώσης, διορισμούς, αναδιορισμούς, προαγωγάς, μεταθέσεις, μετατάξεις, αποσπάσεις, προσκολλήσεις, υποβιβασμούς, απολύσεις, αποχωρήσεις εκ της υπηρεσίας εξ οιουδήποτε λόγου, άσκησιν πειθαρχικής εξουσίας εν γένει, θέσιν εις διαθεσιμότητα, ή εξόδου εκ ταύτης ή περί οιασδήποτε μεταβολής της καταστάσεως του προσωπικού εν γένει, Τεχνικού, βοηθητικού και υπηρετικού, του Γενικού Χημείου του Κράτους, πλην του Γενικού Διευθυντού, των Διευθυντών και Χημικών Επιθεωρητών, δι’ ους αρμόδιον παραμένει το κατά το άρθρ.6 του Νόμου 4328 ως ετροποποιήθη και συνεπληρώθη μεταγενεστέρως Ανώτατον Χημικόν Συμβούλιον, εφαρμοζομένων άμα και των διατάξεων των παραγρ.11 και 12 του άρθρου τούτου. 2.Απόφασις του Υπηρεσιακού Συμβουλίου του Γενικού Χημείου του Κράτους απαιτείται δια την χορήγησιν εκπαιδευτικής αδείας και αποστολών κατά τας περί υπαλλήλων του Υπουργείου των Οικονομικών διατάξεις. 3.Από της ισχύος του παρόντος Ν. Διατάγματος η αρμοδιότης του Ανωτάτου Χημικού Συμβουλίου, επί των δια της παρ.1 του άρθρου τούτου καθοριζομένων αντικειμένων μεταβιβάζεται εις το Υπηρεσιακόν Συμβούλιον του Γενικού Χημείου του Κράτους, προς ο διαβιβάζονται και αι τυχόν παρ’ αυτού εκκρεμούσαι σχετικαί υποθέσεις. Άρθρ.3-5.(Αναφέρονται εις τας θέσεις του προσωπικού του Γ.Χ.Κ. Ήδη ισχύουσιν αι διατάξεις του νέου Οργανισμού Υπ. Οικονομικών, τόμ. 24 σελ. 40). Άρθρ.6.-Το υπόλοιπο των εξεταζομένων υπό του Γενικού Χημείου του Κράτους πάσης φύσεως και προελεύσεως δειγμάτων ως και τα δεύτερα δείγματα τούτων, εφ’ όσον δεν υφίσταται λόγος περαιτέρω διαφυλάξεως αυτών κατά τα κεκανονισμένα, διατίθενται κατά την ελευθέραν κρίσιν του Γενικού Διευθυντού του Γενικού Χημείου του Κράτους ή των Προϊσταμένων των Παραρτημάτων αυτού προς χρήσιν των εργαστηρίων και γραφείων και του προσωπικού του Γενικού Χημείου του Κράτους. Ομοίως διατίθενται και τα περιέχονται ταύτα δοχεία. Άρθρ.7.-(Κατηργήθη δια του άρθρ.4 Α.Ν. 1821/1951). Άρθρ.8.-Καταργείται το άρθρ.11 του Νόμου 4328 «περί συστάσεως του Γενικού Χημείου του Κράτους» ως ετροποποιήθη, συνεπληρώθη μεταγενεστέρως (ανωτ. αρ. 9), ως και πάσα ετέρα διάταξις αντικειμένη εις τον παρόντα Νόμον. 15 α . ΝΟΜΟΘΕΤ. ΔΙΑΤΑΓΜΑ υπ’ αριθ.  1516 της 7/13 Ιουλ. 1942 Περί καταργήσεως του άρθρ.11 του Α.Ν. 754/1937 «περί ιδρύσεως εν Πειραιεί Παραρτήματος του Γενικού Χημείου Κράτους κλπ» ως και του από 16/25 Αυγ. 1937 Β. Διατάγματος «περί εκτελέσεως του άρθρ. 11 του Α.Ν. 754/1937 κλπ.». Εκυρώθη δια της υπ’ αριθ. 312/1946 πράξεως του Υπουργ. Συμβουλίου. 